Stop mutnim poslovima!!!

*Grad Slavonski Brod uskoro će se naći na rubu građanskog kaosa!*

*Vlasti netransparentnim odlukama žele građanima Slavonskoga Broda, do danas mirnoga grada, pokloniti kaos koji gledamo mjesecima na našim granicama. Nipošto nam nije svejedno što se vlasti u nedostatku adekvatnog božićnog poklona odlučuju građanima pokloniti iznenađenje u obliku Centra za migrante!*

Ovim putem, kao građanska inicijativa, lišena svake želje za osobnom korišću, a duboko zabrinuti za sigurnost naše djece, pitamo se:

* tko će u tom „zimskom centru“ biti odgovoran za sigurnost građana Slavonskoga Broda i djelatnika tog centra (vidimo primjerima njemačkih, švedskih i drugih zemalja članica EU-a),
* na čiji će trošak ići u tajnosti sklopljen posao,
* zašto se takva prljava rabota događa bez javne rasprave, bez javnog natječaja,
* zar građani Slavonskoga Broda ne trebaju znati koliko košta sumnjivi ugovor između privatne kompanije i države RH?

Žalosno je da se cjelokupan proces događa pod velom tajne, u sprezi državne vlasti s lokalnom i privatne kompanije „Ina d.d.“, dok zabrinutu i zainteresiranu javnost nitko ništa ne pita.

U slučaju određivanja lokacije „zimskog kampa“ na Bjelišu, ne radi se o sitnicama, nego o izuzetno važnim pitanjima nacionalnih interesa i sigurnosti RH i kršenja osnovnih demokratskih postulata i zakonske regulative RH! U tom kontekstu u RH vlada potpuno bezakonje te se provodi politička samovolja ~~režimskih~~ struktura izvršne vlasti. Shodno tome ili su svi zakoni za sve obavezni ili nema obveze za ikoga da poštuje zakone koji se selektivno i proizvoljno primjenjuju.

Ministar Ranko Ostojić kao član tehničke vlade, čime nema ovlasti samostalnog donošenja bitnih odluka, ipak odlučuje mimo svojih ovlasti ne pitajući nikoga na lokalnoj razini i protiv volje naroda kršeći demokratske propise, kako bi „Bjeliš“ bio baš zgodno mjesto za nekakav „kamp“.

U ime svih zabrinutih građana poručujemo vlastima, privatnoj kompaniji i svim supotpisnicima ove prljave rabote, bez obzira na stranačku pripadnost, da je grad Brod NAŠ grad, kojega nismo napuštali ni kad su ga neprijatelji Hrvatske silom htjeli uništiti! Poručujemo da ovaj grad nije na prodaju za ičije političke ili druge interese. Građani Slavonskoga Broda jasno zahtijevaju od vlasti lokalne i državne razine da odustanu od netransparentnog i za građane opasnog projekta, te ako imalo imaju poštovanja prema građanima, da pokrenu javnu raspravu.

**BEZ SVIH INFORMACIJA DOSTAVLJENIH GRAĐANIMA NE SMIJU SE NASTAVLJATI RADOVI I KORISTITI SREDSTVA GRADA KAKO BI SE NA NJIHOVU ŠTETU PROVEO PROJEKT „ZIMSKOG CENTRA“.**

Želimo ovim javnim priopćenjem ukazati:

* da zbog nedovoljnog kapaciteta policijskih snaga i nedovoljne opremljenosti i njihove ali i svih medicinskih djelatnika dovodimo nepotrebno njihove živote u rizik,
* da se među tisućama izbjeglica kriju stotine potencijalno opasnih ljudi, ali isto tako tisuće ekonomskih migranata koji koriste jad i bijedu umjetno izazvanog rata jedne zemlje da se dokopaju socijalnih prava europskih zemalja i
* ovaj problem ne može se riješiti na granicama Republike Hrvatske iako smo svjesni da ćemo trošak propalih europskih politika svakako plaćati mi građani.

Ono što u ovom trenutku možemo jasno i nedvosmisleno reći NE ugrozi građana Slavonskoga Broda ! Doveli ste nas pred gotov čin. U pitanju su životi naše djece, naših policajaca, naših zdravstvenih djelatnika, kao i migranata! Zašto da zbog sigurnosnih propusta i neadekvatnosti Ininog skladišta provodimo besane noći

Mi suosjećamo sa pravim žrtvama rata i svakog nasilja jer i samo smo teške strahote rata proživjeli, ali to pitanje mora biti riješeno na adekvatnijim lokacijama a ne pretvarati do jučer opasna skladišta tek tako u prihvatne centre.

Dragi Brođani, izbori će za koji tjedan završiti a problem će, ako ga u korijenu ne zaustavimo, ostati nama na teret godinama još poslije! Ovaj val je tek vrh ledenoga brijega koji dolazi. Danas primamo 5000 migranata, sutra će pravdajući se manjkom kapaciteta tu „odložiti“ 10000 možda i više migranata!

Slavonski Brod neće postati talac političke trgovine i svjetske politike! Dovest će nam grad Brod, svojom nemarnošću ili zlonamjernošću u opasne probleme, a i ovako siromašnom kraju uzrokovati novi val iseljavanja hrvatskog naroda i mladeži.

Pozivamo sve građane na javnu raspravu i na aktivni otpor, na prosvjed koji će se održati 22.10. (četvrtak) u 17 sati !

Za siguran Brod!

Inicijalni odbor